钦定古今图书集成/理学汇编/文学典/第146卷 > 《叶梦得石林燕语》 > 《引黄》
## 钦定古今图书集成/理学汇编/文学典/第146卷 > 《叶梦得石林燕语》 > 《引黄》

唐制，降敕有所更改，以纸贴之，谓之“贴黄。”盖敕书用
黄纸，则贴者亦黄纸也。今奏状札子皆白纸，有意所
未尽，揭其要处，以黄纸别书于后，乃谓之“贴黄”，盖失
之矣。其表章略举事目与日月道里，见于前及封皮
者，又谓之“引黄。”